ธนาคารอยากเข้าถึง คนที่ไม่มีบัญชีธนาคาร
โลกของเรามีประชากรรวมกันประมาณ 7,600 ล้านคน เป็นผู้ใหญ่ที่มีอายุเกิน 15 ปี คิดเป็น 75% หรือ ประมาณ 5,700 ล้านคน  แต่เชื่อหรือไม่ว่า ปี 2017 โลกของเรามีกลุ่มคนที่ยังไม่เข้าถึงบริการทางการเงินอยู่ถึง 1.7 พันล้านคน ซึ่งคิดเป็นถึง 30% ของประชากรผู้ใหญ่ในโลกทั้งหมด แต่ที่น่าคิดต่อไปคือ แล้วกลุ่มคนที่ยังไม่เข้าถึงบริการทางการเงิน นั้นเป็นใคร ลงทุนแมนจะเล่าฟัง
6 ก.พ. 2563

ธนาคารอยากเข้าถึง คนที่ไม่มีบัญชีธนาคาร /โดย ลงทุนแมน
โลกของเรามีประชากรรวมกันประมาณ 7,600 ล้านคน
เป็นผู้ใหญ่ที่มีอายุเกิน 15 ปี คิดเป็น 75% หรือ ประมาณ 5,700 ล้านคน
แต่เชื่อหรือไม่ว่า
ปี 2017 โลกของเรามีกลุ่มคนที่ยังไม่เข้าถึงบริการทางการเงินอยู่ถึง 1.7 พันล้านคน
ซึ่งคิดเป็นถึง 30% ของประชากรผู้ใหญ่ในโลกทั้งหมด
แต่ที่น่าคิดต่อไปคือ แล้วกลุ่มคนที่ยังไม่เข้าถึงบริการทางการเงินนั้นเป็นใคร?
ลงทุนแมนจะเล่าฟัง
╔═══════════╗
Blockdit ที่สุดของแอปมีสาระ
╚═══════════╝
กลุ่มคนที่ยังเข้าไม่ถึงบริการทางการเงิน มีคำเรียกเป็นภาษาอังกฤษว่า Unbanked population
โดยกว่า 30% ของกลุ่ม Unbanked ยังคงคิดว่า ไม่มีความจำเป็นที่ต้องใช้ธนาคาร
26% มองว่าการใช้บริการทางการเงินยังคงมีต้นทุนที่สูง
22% พบว่าธนาคารยังมีระยะทางที่ไกลมากไป ไปใช้บริการไม่สะดวก
และเชื่อหรือไม่ว่า อีกกว่า 16% ยังขาดความเชื่อมั่นในตัวธนาคาร
แล้วคนกลุ่ม Unbanked ส่วนใหญ่อยู่ที่ใดของโลก?
คน Unbanked ส่วนใหญ่จะอยู่ในประเทศที่มีเศรษฐกิจกำลังพัฒนา
อันดับ 1 คือ จีน มีกลุ่ม Unbanked กว่า 225 ล้านคน
อันดับ 2 คือ อินเดีย มีกลุ่ม Unbanked กว่า 190 ล้านคน
อันดับ 3 คือ ปากีสถาน มีกลุ่ม Unbanked กว่า 100 ล้านคน
อันดับ 4 คือ อินโดนีเซีย มีกลุ่ม Unbanked กว่า 95 ล้านคน
ส่วนในประเทศไทย มี กลุ่ม Unbanked ประมาณ 10 ล้านคน หรือคิดเป็น 18% ของผู้ใหญ่ในไทยทั้งหมด
อ่านมาถึงตรงนี้ จะเห็นได้ว่า กลุ่ม Unbanked ในอินโดนีเซีย มีกลุ่ม Unbanked มากกว่าไทย ถึง 9 เท่า
หรือถ้าให้พูดง่ายๆ กลุ่มคน Unbanked ใน อินโดนีเซีย มีจำนวนคนเท่ากับ ประเทศใหญ่ๆ 1 ประเทศ
และยังมีคน Unbanked มากกว่าประชากรในไทยทั้งหมดเสียด้วยซ้ำ
ที่น่าคิดต่อไปคือ แล้วคนกลุ่มนี้จะมีความน่าสนใจอย่างไร?
แม้จะเป็นกลุ่ม Unbanked แต่สิ่งที่คนในยุคปัจจุบันแทบจะมีกันทุกคน
คือ โทรศัพท์มือถือ
หากลองคิดว่าในโลกอนาคต ธนาคาร ไม่จำเป็นต้องมีสาขา
ธนาคารให้บริการลูกค้าโดยผ่านอินเทอร์เน็ตในโทรศัพท์มือถือ
ธนาคารก็จะมีต้นทุนที่น้อยลง และแน่นอน ค่าบริการทางการเงินก็ย่อมถูกลงไปด้วย
รวมทั้งกลุ่ม Unbanked ก็ไม่จำเป็นต้องเดินทางไปสาขาที่อยู่ไกลอีกต่อไป
เพราะสามารถจัดการธุรกรรมต่างๆ ได้เพียงนิ้วสัมผัส
หากเป็นจริง
แน่นอนว่าธนาคารก็จะเป็นตัวตอบโจทย์
ที่สามารถแก้ Pain point ของกลุ่มลูกค้าเหล่านี้ได้
และนี่อาจเป็นสาเหตุให้ ธนาคารกรุงเทพ ของไทยเข้าซื้อกิจการ ธนาคาร PT Bank Permata Tbk ในอินโดนีเซีย เพื่อเพิ่มโอกาสในการเข้าหากลุ่มลูกค้า Unbanked ที่มีจำนวนมากในประเทศอินโดนีเซีย
อย่างไรก็ตาม อ่านมาถึงตรงนี้
ในยุค Disruption อาจจะไม่ใช่แค่ธนาคารผู้เดียวที่สามารถตอบโจทย์กลุ่ม Unbanked ได้
เพราะอย่างที่เรารู้กัน ว่าปัจจุบัน มีผู้เล่นรายอื่นๆ ที่ไม่ใช่ธนาคาร เริ่มเข้ามาให้บริการทางการเงินกับลูกค้าที่มากขึ้น เช่น บริษัทเทคโนโลยีต่างๆ
ดังนั้น อาจจะไม่ง่ายทีเดียว ที่ธนาคารจะสามารถดึงกลุ่มลูกค้า Unbanked มาได้ทั้งหมด
เพราะยังต้องต่อสู้กับคู่แข่งรายอื่นๆ ที่อยู่นอกอุตสาหกรรมอีกด้วย..
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
References
-
-
-
-
-